கேள்வி: பெருமான் நம்பிப் பல்லவராயன் என்பது என்ன?
பதில்: குளத்துழான் திருச்சிற்றம்பல முடையான் பெருமான் நம்பியாரான பல்லவராயர் (இறப்பு: 1171) எனபவர் இரண்டாம் இராஜராஜ சோழன், இரண்டாம் இராசாதிராச சோழன் ஆகியோர் காலத்தில் சோழர் அரசில் தலைமை அமைச்சராக இருந்தவர் ஆவார். இவர் தொண்டை மண்டலம், ஆமூர்க் கோட்டம், காரிகைக் குளத்தூர் என்ற ஊரைச் சேர்ந்தவர். இவர் ''குளத்துழான்'' குடியில் பிறந்ததால் குளத்துழான் என்றும் குடிப் பெயர் இவர் பெயரோடிணைந்துள்ளது. ''பல்லவராயன்'' என்பது இரண்டாம் இராசராச சோழனால் இவருக்கு அளிக்கப் பெற்ற சிறப்புப் பெயராகும்.
கேள்வி: பெருமான் நம்பிப் பல்லவராயன் - திருப்பணிகள் பற்றி நீங்கள் என்ன அறிந்துள்ளீர்கள்?
பதில்: மயிலாடுதுறைக்கு அருகில் உள்ள பல்லவராயன் பேட்டை என்னும் ஊர் இவரின் பெயரைக் கொண்டே அழைக்கப்படுகிறது. இந்த ஊர் அதற்கு முன்பு குளத்தூர் என்ற அழைக்கப்பட்டுவந்தது. இவ்வூரில் பல்லவராயன் தன் அரசன் பெயரால் இராசராசேச்சுரம் என்னும் கோயிலைக் கட்டி, அதற்கு இறையிலியாக நிலமும் அளித்தார்.